

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinski načelnik**

URBROJ: 112-01/23-01/01

KLASA: 2178-12-01-23-02

Velika Kopanica, 9. siječnja 2023. godine

Temeljem Ugovora o dodjeli bespovratnih sredstava iz Zaželi – Programa zapošljavanja žena – faza III, Kodni broj: UP.02.1.1.16.0303 od 21. prosinca 2022. godine te članka 48. Statuta Općine Velika Kopanica (“Službeni vjesnik Brodsko-posavske županije“ br. 4/21 i 11/22), općinski načelnik Općine Velika Kopanica, dana 9. siječnja 2023. godine, donosi

**O G L A S**

**za prijam u radni odnos na određeno vrijeme za obavljanje**

**poslova na projektu „DOprinosim i NApredujem 2 – DONA 2“,**

**UP.02.1.1.16.0303**

U radni odnos na određeno vrijeme za obavljanje poslova na projektu „DOprinosim i NApredujem 2 – DONA 2“, UP.02.1.1.16.0303 na radno mjesto **radnica za pomoć i potporu starijim osobama i/ili osoba u nepovoljnom položaju** prima se **12 radnica.**

**Opis poslova:**

* pomoć u dostavi namirnica, lijekova i drugih potrepština;
* pomoć u pripremi obroka u kućanstvima korisnika;
* pomoć u održavanju čistoće stambenog prostora/domova korisnika;
* pomoć pri oblačenju, svlačenju i održavanju osobne higijene korisnika;
* pomoć u socijalnoj integraciji, posredovanju u ostvarivanju raznih prava;
* pružanje podrške korisnicima kroz razgovore i druženje te uključivanje u društvo;
* pratnja i pomoć u raznim društvenim aktivnostima.

Poslovi radnica za pomoć i potporu starijim osobama i/ili osobama u nepovoljnom položaju obavljaju se u domovima krajnjih korisnika, a na području Općine Velika Kopanica.

Predviđeno trajanje radnog odnosa je šest (6) mjeseci.

**Uvjeti za kandidatkinje koje se prijavljuju na Oglas:**

* punoljetnost,
* nezaposlene žene prijavljene na evidenciji Hrvatskog zavoda za zapošljavanje,
* najviše završeno srednješkolsko obrazovanje.

Prednost pri zapošljavanju imati će:

* žene od 50 godina i više
* žene s invaliditetom,
* žene žrtve trgovanja ljudima,
* žene žrtve obiteljskog nasilja,
* azilantice,
* žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl.,
* liječene ovisnice,
* povratnice s odsluženja zatvorske kazne unazad 6 mjeseci,
* pripadnice romske nacionalne manjine,
* beskućnice,
* majka s 3 i više malodobne djece, majka djeteta s teškoćama u razvoju, majka djeteta oboljelog od malignih bolesti, majka djeteta udovica, samohrana majka (ranjive skupine definirane od strane Općine Velika Kopanica).

**Kandidatkinje su dužne uz prijavu na Oglas priložiti:**

* obrazac prijave (obrazac prijave se preuzima ili u prostorijama Općine Velika Kopanica ili na [www.velikakopanica.hr](http://www.velikakopanica.hr))
* presliku dokaza o završenom obrazovanju ili Izjava da ne posjeduje isti (ako kandidatkinja uz prijavu priloži dokumente u kojima osobni podaci nisu istovjetni, dužna je dostaviti i dokaz o njihovoj promjeni pr. presliku vjenčanog ili rodnog lista i sl.);
* potvrdu izdanu od Hrvatskog zavoda za zapošljavanje kojom kandidatkinja dokazuje da je prijavljena u evidenciju nezaposlenih osoba (ne stariju od 8 dana od dana objave oglasa);
* dokaz o radnom iskustvu (elektronički zapis ili potvrdu izdanu od Hrvatskog zavoda za mirovinsko osiguranje);
* vlastoručno potpisanu Izjavu o davanju suglasnosti za prikupljanje i obradu osobnih podataka (obrazac Izjave se preuzima ili u prostorijama Općine Velika Kopanica ili na [www.velikakopanica.hr](http://www.velikakopanica.hr)).

Ako kandidatkinja pripada jednoj od skupina koje ostvaruju prednost pri zapošljavanju, potrebno je da uz prijavu priloži dokaz o istome:

* žene od 50 godina i više – presliku osobne iskaznice,
* žene s invaliditetom – preslika nalaza, rješenja ili mišljenja relevantnog tijela vještačenja o vrsti, stupnju ili postotku oštečenja ili potvrde o upisu u Hrvatski registar osoba s invaliditetom,
* žene žrtve trgovanja ljudima – preslika uvjerenja/potvrde centra za socijalnu skrb iz kojeg je vidljivo da je žena žrtva trgovine ljudima,
* žene žrtve obiteljskog nasilja – preslika uvjerenja/potvrde centra za socijalnu skrb iz koje je vidljivo da je žena žrtva obiteljskog nasilja,
* azilantice – preslika odluke o odobrenju azila koju izdaje MUP,
* žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl. – preslika rješenja/uvjerenja centra za socijalnu skrb o prekidu prava na smještaj kao oblika skrbi izvan vlastite obitelji,
* liječene ovisnice – preslika potvrde institucije/udruge/pravne osobe da se liječila od ovisnosti o drogama,
* povratnice s odsluženja zatvorske kazne unazad 6 mjeseci – preslika potvrde o otpuštanju,
* pripadnice romske nacionalne manjine – izjava osobe o pripadnosti nacionalnoj manjini,
* beskućnice – preslika rješenja centra za socijalnu skrbi o smještaju u prihvatilište/prenoćište odnosno o korištnju usluge poludnevnog boravka ili preslika potvrda pružatelja usluge poludnevnog boravka da je osoba korisnik usluge ili preslika uvjerenja/potvrde centra za socijalnu skrb iz kojeg je vidljivo da je žena beskućnica,
* majka s 3 i više malodobne djece – preslike rodnih listova djece, majka djeteta s teškoćama u razvoju – preslika rodnog list dijeteta i preslika nalaza, rješenja ili mišljenja relevantnog tijela da je dijete ima poteškoće u razvoju, majka djeteta oboljelog od malignih bolesti – preslika rodnog lista dijeteta i preslika nalaza iz kojeg je vidljivo da dijete boluje od malignih bolesti, majka djeteta udovica – preslika rodnog lista dijeteta i preslika smrtnog lista supruga, samohrana majka – rješenje, mišljenje centra za socijalnu skrb iz kojeg je vidljivo da je žena samohrana majka.

Kandidatkinje koje se prijavljuju na Oglas dužne su dostaviti svoju prijavu na adresu:
**Općina Velika Kopanica, V. Nazora 1, 35221 Velika Kopanica**, putem pošte ili osobno, u roku od 8 dana od dana objave Oglasa na stranicama Hrvatskog zavoda za zapošljavanje, u zatvorenoj koverti, s naznakom: „**Oglas za prijam u radni odnos na određeno vrijeme za obavljanje poslova na projektu DONA 2“.**

Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatkinjom prijavljenom na oglas. Urednom se smatra samo prijava koja sadrži podatke i priloge navedene u Oglasu.

Za kandidatkinje prijavljene na Oglas čije su prijave pravovaljane i uredne te koji ispunjavaju formalne uvjete bit će pozvane na intervju.

O rezultatima Oglasa kandidatkinje će biti obaviještene u zakonskom roku.

Oglas će biti objavljen na službenim stranicama Hrvatskog zavoda za zapošljavanje i internetskoj stranici Općine Velika Kopanica, [www.velikakopanica.hr](http://www.velikakopanica.hr).

Sve informacije o Oglasu mogu se dobiti u prostorijama Općine Velika Kopanica, putem e-maila: projektdona@gmail.com ili na broj telefona 035/477-465.

OPĆINSKI NAČELNIK

**Ivan Meteš, dipl.ing.preh.tehn.**